CELEX: 62015CN0125
Language: et
Date: 2015-03-11 00:00:00
Title: Kohtuasi C-125/15 P: Euroopa Liidu Kohtu 11. märtsil 2015 esitatud apellatsioonkaebus Üldkohtu (kolmas koda) 2. veebruari 2015. aasta otsuse peale kohtuasjas T-557/14: Gascogne Sack Deutschland ja Gascogne versus Euroopa Liit

11.5.2015   
            
            
               ET
            
            
               Euroopa Liidu Teataja
            
            
               C 155/15
            
         Euroopa Liidu Kohtu 11. märtsil 2015 esitatud apellatsioonkaebus Üldkohtu (kolmas koda) 2. veebruari 2015. aasta otsuse peale kohtuasjas T-557/14: Gascogne Sack Deutschland ja Gascogne versus Euroopa Liit
   (Kohtuasi C-125/15 P)
   (2015/C 155/17)
   Kohtumenetluse keel: prantsuse
   
      Pooled
   
   
      Apellant: Euroopa Liidu Kohus (esindajad: A. V. Placco ja E. Beysen)
   
      Teised menetlusosalised: Gascogne Sack Deutschland ja Gascogne
   
      Apellandi nõuded
   
   
               —
            
            
               tühistada Üldkohtu (kolmas koda) 2. veebruari 2015. aasta otsus kohtuasjas T-577/14: Gascogne Sack Deutschland ja Gascogne vs. Euroopa Liit, osas, milles sellega lükatakse tagasi teine kuni neljas põhjenduse punkt, mille Euroopa Liidu Kohus tõi välja Üldkohtu kodukorra artikli 114 alusel esitatud taotluses;
            
         
               —
            
            
               rahuldada taotlus nende põhjenduse punktide osas ja seega
               
                           —
                        
                        
                           jätta asjas lõpliku otsuse tegemisel põhjendamatuse tõttu eelkõige rahuldamata Gascogne Sack Deutschland GmbH ja Groupe Gascogne S.A. kahjuhüvitise nõue, kuna see on suunatud Euroopa Liidu Kohtu (kui liidu esindaja) vastu;
                        
                     
                           —
                        
                        
                           teise võimalusena – juhuks, kui Euroopa liidu Kohus leiab, et asjaolu, et see nõue on suunatud Euroopa Liidu Kohtu vastu, mitte komisjoni (kui liidu esindaja) vastu, ei mõjuta selle vastuvõetavust, vaid et Üldkohus oleks pidanud Euroopa Liidu Kohtu tõstatatud menetlusküsimust lahendades nõudma, et Euroopa Liidu Kohus kui kostja asendataks komisjoniga –, saata asi tagasi Üldkohtusse, et ta teeks otsuse Gascogne Sack Deutschland GmbH ja Groupe Gascogne S.A. kahjuhüvitise nõudes kooskõlas Euroopa Kohtu poolt käsitletud õigusküsimustega;
                        
                     
         
               —
            
            
               mõista Euroopa Liidu Kohtu poolt esimese astme kohtu menetluses ja apellatsioonimenetluses kantud kohtukulud välja condamner Gascogne Sack Deutschland GmbH et Groupe Gascogne S.A.-lt.
            
         
      Väited ja peamised argumendid
   
   Oma nõude põhjenduseks tugineb hageja kahele väitele, millest esimese kohaselt rikuti neis kohtutes liidu esindamist käsitlevaid eeskirju ja millest teise kohaselt rikkus Üldkohus oma põhjendamiskohustust.
   Esimeses väites, mille kohaselt rikuti neis kohtutes liidu esindamist käsitlevaid eeskirju, leiab Euroopa Liidu Kohus, et neis kohtutes ELTL artikli 268 alusel algatatud menetlustes liidu esindamist käsitlevate sõnaselgete eeskirjade puudumisel tuleb need eeskirjad tuletada õigusemõistmise ülesannet reguleerivatest üldpõhimõtetest, eeskätt hea halduse põhimõttest ning kohtu sõltumatuse ja erapooletuse põhimõttest.
   Teises väites leiab hageja, et kuna Üldkohtule esitatud argumente, mis keskendusid kohtuotsuste C-40/12 P, Gascogne Sack/Commission
       (1) ja C-58/12 P, Groupe Gascogne/Commission
       (2) ulatusele, konkreetselt ümber ei lükatud, rikuti vaidlustatud kohtumäärusega põhjendamiskohustust.
   
      (1)  EU:C:2013:768.
   
      (2)  EU:C:2013:770.